Tidal

Tidal on musiikkipalvelu, jossa käyttäjät voivat kuunnella musiikkia suoratoistona Internetistä. Aiemmin Tidal myös myi kappaleita, mutta vuodesta 2022 alkaen vain vuokraa. Tidal-palvelu avautui Suomessa 22.1.2015. Palvelun on kehittänyt Jay Z:n vuonna 2014 ostama yritys Aspiro. Tidal tarjoaa muun muassa Madonnan, Kanye Westin ja Beyoncen uutta musiikkia yksinoikeudella. Vasta kahden kuukauden jälkeen, kun Tidalin yksinoikeus artistien uuteen musiikkiin on rauennut, voivat artistit tarjota kappaleitaan myös muissa musiikin suoratoistopalveluissa. Musiikkinsa Spotifysta poistaneen Taylor Swiftin musiikki julkaistaan myös Tidaliin.http://www.uusisuomi.fi/teknologia/79792-vieko-tidal-uuden-musiikin-spotifylta 

Tidalin HiFi-tilaus maksaa 9,99 €/kk sisältäen CD-laatua häviöttömästi vastaavan äänenlaadun FLAC-pakkauksella 1411 kilobittiä sekunnissa (44,1kHz/16bit). HiFi Plus -tilaus maksaa 19,99 €/kk tarjoten ”innovatiivisia audioformaatteja” jopa 9216 kilobittiä sekunnissa (192 kHz/24bit) ja sisältäen korkean resoluution Master Quality -muodon sekä Dolby Atmos ja Sony 360 Reality Audio -tilaäänimuodot. Vastoin yleistä käsitystä MQA-formaatti ei ole täysin häviötön. Kaikkia kappaleita ei ole kuitenkaan saatavilla parhaalla äänenlaadulla. 

Kesällä 2024 Tidal ilmoitti muuttavansa saatavilla olevat audioformaatit. Palvelu lopettaa tuen Master Quality Authenticated (MQA) ja 360 Reality Audio formaateille. Jatkossa vaihtoehdot ovat FLAC oletuksena stereoäänelle ja Dolby Atmos. MQA:ta kehittävä yritys ajautui aiemmin selvitystilaan.

Tidalista ei ole saatavilla ilmaista versiota.http://fin.afterdawn.com/uutiset/artikkeli.cfm/2015/03/31/tidal-jay-z-spotify

 Lähteet 

 Aiheesta muualla 
 Tidal
 https://www.whathifi.com/tidal/review

Luokka:Musiikin suoratoistopalvelut